**Проект**

**Лакхара, школе дахаза долу бераш**

 **г1иллакх-оьздангаллехь кхиор**

**«Мотт, оьздангалла ларъяхь-къам лардийр ду вай»**

 **Проектан автор: кхиорхо: Бечуркаева 1елин Зулай**

Берийн бешахь г1иллакх-оьздангаллехь кхиор беран массо аг1ор кхиаран ца хилча ца долу г1уллакх ду; берийн бешахь г1иллакх-оьздангаллехь кхиор керлачу т1ег1ане даккхар, цуьнан чулацам берийн денна долчу дахаре, берийн массо а г1уллакхийн, школе дахаза долчу берийн традиционни методике интегрировать( цхьаьнатохар) ду.

 Бералла-адаман берриг ницкъаш кхуьу хан-дег1ан а, син а, гонахарчу дуьненах хаарш гулден, оьздангаллех хаарш а, амал а ч1аг1ло хан. Школе вахазчу хенахь алссам оьздангаллин хаарш, синдахарна т1еверзар а. Беран хьалхарчу шерашкахь дуьйна г1иллакх-оьздангаллехь кхиоро цуьнан юкъараллин кхиар, личностан цхатерра кхиар латтадо.

**Проектан хан**– 2 бутт

**Проектан тайпа:** довзаран, ловзарехь зеделларг, кхоллараллин.

**Проектан декъашхой:** школе дахаза долчу берийн лакхарчу хенан бераш, кхиорхой**, дай-наной.**

**Проектан маь1налла:**

«Нохчийн къоман чолхе кхоллам бахьанехь, вайн ненан матто дуккха а лайна.

 Амма Хастамечо, и мотт дуьненан массо а маь11ехь бекар делла».

 Бувайсар Шамсудинов.

 Х1ора шарахь Нохчийн Республика кху заманца кхуьуш ю, цо жигара караберзабо керла кхиамаш 1илманехь, техникехь, бахамехь, дешарехь, медицинехь, модехь, г1ишлошйарехь, вайн заманан лехамашца цхьаьнаян г1ерташ.

Нагахь экономикехь, 1илманехь вай заманан лехамашна т1аьхьацадиса г1ерташ делахь а, цхьа а хийцам боцуш вайна дита лууш цхьа х1ума ду-иза нохчийн лаккхара оьздангалла а, истори а-вай кхечу къаьмнех къастош дерг, вайх этнос йийриг, вай декхарийлахь дерг, т1екхуьучу чкъурана дита а, лардан а.

 Нохчийн оьздангаллин кхиар шатайпа а, кхечарах тера йоцуш а ю.

Цуьнан орамаша моьлу, къоман синкхиаран юхаденво хьоста, эзарнаш шерашкахь дайн оьздангаллин зеделларг , цунна керла маь1на а луш.

 Нохчийн г1иллакхаш, 1адаташ лардаран г1уллакхна ондда тидам т1ебохуьйту НР Куьйгалхочо Кадыров Рамзана а. Цо т1едилларца регионехь д1ахьош ю тайп-тайпана программаш, проекташ, церан хьолехь т1аьхьало ларйан а, кхио а декхарийлахь а ю.

 Матто шен меттиг д1алоцу стеган дахарехь. Нохчийн мотт доьза бан вайна ца лаахь, юкъаралла кхета еза шена т1ехь долчу декхарех, и мотт кхио а, ларбан а. Даймахках даьхначу дехачу шерашкахь вайн дайша а, наноша а вайн мотт а, оьздангалла а лардина. И дицдан вайн бакъо яц!

**Проектан 1алашо: нохчийн къоман оьздангаллех, 1ер-дахарх, 1адатех долу хаарш шуьйра даржо хьелаш кхоллар; нохчийн мотт меттахь латто а, кхио а, шуьйра баржо а**

**Проектан декхарш:**

1. Нохчийн маттах, уьйран г1ирсах санна, ойла кхоллар;
2. Нохчийн оьздангаллина т1ебигар, нохчийн мотт 1амо догдаийтар, доьзалехь меттан г1иллакхаш лардар;
3. Нохчийн меттан барта къамел кхиор;
4. Школе дахаза долчу берийн кхолларалле, оьздангалле лаам кхиор,
5. Нохчийн матте безам, ларам кхиор, т1екхуьу чкъор нохчийн литературе лараме кхиор, барта кхолларалле а.
6. Гонах болчарца лараме хила 1амор бераш.

**Лерина жам1аш:**

1. Ненан маттах кхета а, и беза а бераш 1амор,
2. Ненан меттан къамелан г1ирсийн г1оьнца гонахарчаьрца уьйр латтор
3. Нохчийн къоман г1иллакхаш а, 1адаташ а 1амо лаам кхоллар.
4. Массо аг1ор кхиъна личност 1амо, даим хийцалучу х1озаманан дуьненахь шен меттиг каро.
5. ДОУ тобанашкахь нохчийн г1иллакхийн куьпаш кхоллар

**Проект кхочушъяран этапаш:**

1. Вовшахтохаран-кечамбаран

2.Коьртаниг(проект практически д1агайтар);

3.Дерзоран

**1.Цхьакьнатохаран\_довзийтаран этап.**

1. НР къаьмнийн кхоллараллин т1аьхьенах йолу лерина литература 1амор;
2. Проектан темица кхиоран хьелаш кхоллар;
3. Ненан маттахь эшарш, туьйранаш кечдар, ненан меттан этимологих тамашийна хаарш а;
4. Гайтаран материал а, сценарий а кечйар ненан меттан дезчу денна;
5. Консультацеш а, къамелаш а кечдар дай-наношца болх бан;
6. Гайтаран-дидактически пособийн кечдар, гайтаран г1ирсаш, мукъам т1аьхьабалор;
7. Выставкаш кечъеш дай-наной т1еберзор.

 **2.Коьрта этап ( проектан практически д1аяхьар).**

**Тематически план школе дахаза долчу берашца бечу белхан.**

|  |  |  |
| --- | --- | --- |
| **№** |  **Чулацам** |  **Хан** |
| 1 | «Вайн хьоме Даймохк-Гуьмсе-Г1ала» альбоме хьажар | 02.03.2022 |
| 2 | Цхьаьнатохаран-дешаран болх «Сан хьоме Даймохк» | 08.03.2022 |
| 3 | Нохчийн фольклор йовзар: нохчийн маттахь дийцарш дешар, стихаш, туьйранаш. Нохчийн кицанаш, чехкааларш.  | 15.03.2022 |
| 4 | Педагоган юкъара болх берашца. Дидактически ловзар «Куклана т1е къоман духар духур вай». Ролашца ловзарш. | 25.03.2022 |
| 5 | Ненан маттахь стихотворенеш  | 04.04.2022 |
| 6 | Б1аьстенан парке лерина арадовлар | 15.04.2022 |
| 7 | Берийн шаьш бен белхаш. Тайп-тайпана театральни г1уллакхдар: драматизаци, настольни, кукольни.Хелхаран парг1ат боларш нохчийн музыкица. | 22.04.2022 |

 **Дай-наношца бечу белхан план**

|  |  |  |
| --- | --- | --- |
| **№** |  **Чулацам** |  **Хан** |
| 1 | Доьзална деша газет арахеца, г1иллакх-оьздангаллица бераш кхиорехь. | 10.03.2022 |
| 2 | Хьехам (консультаци) «Бер кхиарехь ненан меттан, къамелан меттиг» | 18.03.2022 |
| 3 | Анкетировани «Халкъан 1адаташ 1амор» | 30.03.2022 |
| 4 | « Г1алахула лелар» папка-раскладушка кечйар. | 08.04.2022 |
| 5 | « Дикачу дешнийн пен» газет кечдар дай-наношца-мастерски. | 19.04.2022 |
| 6 | Б1аьстенан парке экскурси яр дай-наношца цхьаьна дакъалацар. | 28.04.2022 |

 **Кхиорхошца бечу белхан план**

|  |  |  |
| --- | --- | --- |
| **№** |  **Чулацам** |  **Хан** |
| 1 | Консультаци «Школе дахаза долу бераш г1иллакх-оьздангаллехь кхиор» | 04.03.2022 |
| 2 | Суьртийн выставка вовшахтохар «Тхан Гуьмсе-Г1ала». | 24.03.2022 |
| 3 | Кхиорхошца лерина йиллина мероприяти яр:«Сан хьоме Даймохк» | 05.04.2022 |
| 4 | ДОУ-н кхиорхошна лерина тренинг кхиоран ловзар | 19.04.2022 |
| 5 | Школе дахаза долу бераш г1иллакхе-патриотически кхиоран кхиорхошна памятка (дагалацам) | 25.04.2022 |

**3.Дерзоран мур:**

 1. Ненан маттахь яздеш хиллачу яздархойн, поэтийн произведенешца меттан къовсадалар ;

2.Ешархойн къовсам « Сан хазна, сан бахам-нохчийн мотт».

 3. Мероприяти «Беза, бовза, хаа хъайн ненан мотт!»

**Литература:**

1. Масаева З.В. «Сан хьоме мохк» курсан программа, Махачкала, 2014;
2. Федеральни пачхьалкхан дешаран стандарт дошкольнидешаран
3. Нохчийн Республикин т1екхуьуш долчу чкъуран г1иллакх-оьздангаллехь кхиоран юкъара концепци;
4. Абдрахманова Ж.М., Джунаидов С.С. Дешаран-методически пособи «Сан кьоман хазна»;
5. Эдилов С.Э. «Берийн бошмашна а, юьхьанцарчу классашна а лерина хрестомати»;
6. С-А.М. Аслаханов «Берийн каде ловзарш, физически упражненеш»;
7. Джамбеков Ш.А. «Нохчийн фольклор» Соьлжа-Г1ала, 1990;
8. Алироев И.Ю. « Нохчийн, г1алг1айн оьздангаллин истори» Соьлжа-Г1ала.1994